Праблема навучання дзяржаўнаму кіраванню з’яўляецца актуальнай для ўсіх краін постсавецкай прасторы. Сама прафесія “бюракрат” у нашых рэаліях мае неадназначныя, а часта і проста негатыўныя канатацыі. Разам з тым, зразумела, што для любога рэфармавання патрабуюцца добра адукаваныя прафесіяналы, якія не толькі кваліфікавана разбіраюцца ў сацыяльна-эканамічнай сітуацыі ў сваёй краіне, але могуць звяртацца да “добрых практык”, а таксама вывучаць досвед з не самых паспяховых спробаў рэфармавання ў іншых краінах.